Meum

Meum er et sted sentralt på Nøtterøy i Færder kommune i Vestfold. Det befinner seg langs Kirkeveien like vest for Føykås og litt sør for Stangeby.

Meum var opprinnelig en gård, og navnet på gammelnorsk var Mideimr, som betyr «mellomgården».Meum i Nøtterø – en bygdebok Den fikk altså navn etter beliggenheten mellom to gårder, og disse må være Skjerve i sør og Sem eller Stangeby i nord.

Like sør for Meum er det en gravhaug fra jernalderen og ei gravrøys fra bronsealderen/jernalderen som begge har status som freda kulturminner.

Referanser

Kategori:Nøtterøys geografi
Kategori:Kulturminner i Færder